Seksistiese opmerkings kry Indiërs in sop | Netwerk24
Twee Indiese krieketspelers, KL Rahul en Hardik Pandya, het hulself ’n skorsing op die lyf geloop ná hul opmerkings oor vroue.
Hardik Pandya in aksie in die onlangse toetsreeks tussen Indië en Australië. Foto: Getty Images
Die opmerkings wat as seksisties en onvanpas beskou word, wat die twee die afgelope week in ’n televisieprogram gemaak het, het die Indiese Krieketraad (BCCI) genoop om hulle te skors.
Dit is steeds onbekend hoe lank hul skorsing is, maar die twee is reeds terug Indië gestuur toe om daar aan 'n tugverhoor onderwerp te word. Dit lyk of hulle minstens die eendagreeks wat Saterdag teen Australië begin het en die toer na Nieu-Seeland gaan misloop.
Pandya (25), ’n snelbouler, het na bewering in die program gespog oor al sy “sukses” met verskeie vroue, volgens The Guardian.
Hy het later verskoning vir sy optrede gevra, maar daar is steeds besluit om hom en Rahul aan te kla van wangedrag.
His parents should be ashamed of him.his mother encouraged him to carry a condom, shows how their parents raised him. He can never be an idol to anybody. #HardikPandya
— Gandhi Naidu (@urstrulygandhi) January 12, 2019
Dit lyk of die twee ook aan hul sakke die gevolg van hul optrede sal voel, nadat van hul borge reeds besluit het om hul verbintenis met die twee op te skort.
Gillette, ’n vervaardiger van skeermesse en skeerbenodigdhede, het reeds sy kontrak met Pandya gekanselleer, aldus The Times of India.
Op Twitter is daar diegene wat Rahul en Pandya se optrede goedkeur en diegene wat dit veroordeel.
Virat Kohli, kaptein van Indië, sê die twee se opmerkings dra nie die goedkeuring van hul spanmaats weg nie.
“Dit is die menings van individue. Ons as span ondersteun beslis nie sulke sienings nie.” – Reuters, Sportredaksie
It's so easy to make a sexiest comment on womens specially in a male dominated society like India.
#HardikPandya & KL Rahul did in Coffee with Karan show was not just their mistakes, but also the patriarchal mindset of our society who treat women as inferior race.#SHAME ??
— Vivek Rai Ashish ???? (@shivuvivek) January 12, 2019
Meer oor: India | Virat Kohli | Hardik Pandya | Australia